CELEX: 62021CN0082
Language: sk
Date: 2021-02-09 00:00:00
Title: Vec C-82/21: Návrh na začatie prejudiciálneho konania, ktorý podal Sąd Rejonowy dla Warszawy – Śródmieścia w Warszawie (Poĺsko) 9. februára 2021 – B.S., Ł.S./M.

21.6.2021   
            
            
               SK
            
            
               Úradný vestník Európskej únie
            
            
               C 242/4
            
         
      Návrh na začatie prejudiciálneho konania, ktorý podal Sąd Rejonowy dla Warszawy – Śródmieścia w Warszawie (Poĺsko) 9. februára 2021 – B.S., Ł.S./M.
      (Vec C-82/21)
      (2021/C 242/06)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Rejonowy dla Warszawy – Śródmieścia w Warszawie
      
         Účastníci konania pred vnútroštátnym súdom
      
      
         Žalobcovia: B.S., Ł.S.
      
         Žalovaná: M.
      
         Prejudiciálna otázka
      
      Majú sa článok 6 ods. 1 a článok 7 ods. 1 smernice Rady 93/13/EHS (1) z 5. apríla 1993 o nekalých podmienkach v spotrebiteľských zmluvách a zásady ekvivalencie, efektivity a právnej istoty vykladať v tom zmysle, že bránia súdnemu výkladu vnútroštátnej právnej úpravy, podľa ktorého sa nárok spotrebiteľa na vrátenie súm zaplatených bezdôvodne na základe nekalej podmienky v zmluve uzatvorenej medzi predávajúcim alebo dodávateľom a spotrebiteľom premlčuje po uplynutí desaťročnej lehoty, ktorá začína plynúť odo dňa každého plnenia zo strany spotrebiteľa, a to aj keď si spotrebiteľ nebol vedomý nekalej povahy tejto podmienky?
      
         (1)  Ú. v. ES L 95, 1993; Mim. vyd. 15/002, s. 288.